**PAGRINDINĖ pirkimo sutartis**

2021 m. liepos mėn. 5 d.

Vilnius

Valstybinė ligonių kasa prie Sveikatos apsaugos ministerijos (toliau – VLK arba Pirkėjas), juridinio asmens kodas 191351679, kurios buveinė yra Europos a. 1, Vilnius, atstovaujama direktoriaus Gintaro Kacevičiaus, veikiančio VLK nuostatų pagrindu, ir

UAB „Armila” (toliau – Pardavėjas), juridinio asmens kodas 123813957, kurio registruota buveinė yra Molėtų pl. 75, Vilnius, atstovaujama direktoriaus Remigijaus Mielinio, veikiančio bendrovės įstatų pagrindu,

toliau kartu šioje pagrindinėje pirkimo sutartyje vadinami Šalimis, o kiekvienas atskirai – Šalimi, 2021-03-17 preliminariosios pirkimo sutarties Nr. 1SUT-170 (toliau - Preliminarioji pirkimo sutartis) pagrindu sudarė šią Pagrindinę pirkimo sutartį (toliau – Sutartis).

# I. SUTARTIES DALYKAS

1. Vadovaudamasis Preliminariojoje pirkimo sutartyje ir šioje Sutartyje nustatytomis sąlygomis ir tvarka:

1.1. Pardavėjas įsipareigoja parduoti Pirkėjui Sutarties 1 priede „Žmogaus VIII koaguliacijos faktoriaus, perkamo iš UAB Armila, specifikacija“ nurodytas prekes. Sutarties 1 priedas yra neatskiriama šios Sutarties dalis.

1.2. Pirkėjas įsipareigoja pirkti Sutarties 1 priede nurodytas prekes, numatomais kiekiais, nustatytomis kainomis ir sumokėti Pardavėjui Sutartyje numatytą kainą, numatytomis sąlygomis ir terminais.

2. Bendra Sutarties prekių fiksuota kaina (vadovaujantis Lietuvos Respublikos Pridėtinės vertės mokesčio įstatymo 20 straipsnio 4 punktu, kraujas (kraujo komponentai) pridėtinės vertės mokesčiu (toliau – PVM) neapmokestinamas):

2.1. Sutarties priede nurodyto minimalaus prekių kiekio kaina – 7 160,64 Eur (septyni tūkstančiai vienas šimtas šešiasdešimt eurų, šešiasdešimt keturi centai) be PVM;

2.2. Sutarties priede nurodyto maksimalaus prekių kiekio kaina – 14 321,28 Eur (keturiolika tūkstančių trys šimtai dvidešimt vienas euras, dvidešimt aštuoni centai) be PVM.

3. Į Sutarties prekių kainą įeina prekių draudimas, visi mokesčiai ir pristatymas į Pirkėjo nurodytas gydymo įstaigas (toliau – prekių gavėjas).

II. PREKIŲ PRISTATYMAS

4. Perkamos prekės turi būti Pardavėjo transportu pristatytos į Pirkėjo nurodytas gydymo įstaigas Lietuvoje.

5. Konkretų prekių kiekį ir jų gavėją (-us) Pirkėjas nurodo atskirame užsakyme, kurį pateikia Pardavėjui. Pardavėjas, gavęs užsakymą, patvirtina jo gavimą Pirkėjui. Užsakymas yra neatskiriama šios Sutarties dalis.

6. Pardavėjas, gavęs užsakymą, garantuoja prekių tiekimą nurodytais adresais pristatant tinkamos kokybės nustatytą prekių kiekį, ne vėliau kaip per 30 (trisdešimt) kalendorinių dienų.

7. Pirkėjas skubos atveju gali prašyti Pardavėjo, kad prekių dalis būtų patiekta per trumpesnį Šalių suderintą terminą.

8. Patiekus prekes, Pardavėjas ir prekių gavėjas pasirašo prekių perdavimo-priėmimo aktą (3 egz.) ir vieną jo egzempliorių, kartu su sąskaita – faktūra ne vėliau kaip per 30 (trisdešimt) dienų nuo jų pasirašymo, pateikia Pirkėjui. Pardavėjui nepateikus Pirkėjui nustatytu terminu prekių pateikimą (pristatymą) patvirtinančių dokumentų, Pirkėjas turi teisę skirti Pardavėjui Preliminariosios pirkimo sutarties 34 punkte nustatytą baudą už Sutarties įsipareigojimų nevykdymą.

9. Jeigu Pirkėjas (prekių gavėjas) nustato prekių komplektiškumo trūkumą arba kitą neatitikimą specifikacijai, apie tai nedelsdamas praneša Pardavėjui.

III. PREKIŲ KOKYBĖ

10. Pardavėjas privalo užtikrinti, kad pristatytų prekių kokybė visiškai atitiktų atviro konkurso Žmogaus VIII koaguliacijos faktoriaus pirkimo dėl Preliminariosios pirkimo sutarties sudarymo (CVP IS Nr. 525685) sąlygose nurodytiems specifikacijos reikalavimams (patvirtintiems Valstybinės ligonių kasos prie Sveikatos apsaugos ministerijos centralizuotai apmokamų vaistinių preparatų ir medicinos pagalbos priemonių viešųjų pirkimų komisijos 2020-12-15 sprendimu (2021-12-17 protokolu Nr. VP-817) ir Pardavėjo pateikto pasiūlymo specifikacijai.

11. Pardavėjo pristatomų Pirkėjui (prekių gavėjui) prekių galiojimo terminas prekių pateikimo dieną, privalo būti ne trumpesnis kaip 12 (dvylika) mėnesių.

12. Nustačius, kad prekių trūkumas, nekomplektiškumas, galiojimo terminas arba kitas neatitikimas specifikacijai įvyko dėl Pardavėjo kaltės, Pardavėjas savo sąskaita įsipareigoja per 20 (dvidešimt) kalendorinių dienų nuo informavimo apie tai, prekių gavėjui patiekti trūkstamą ir (arba) nekomplektišką, ar tinkamo galiojimo prekių kiekį ir atlyginti Pirkėjui dėl to turėtus nuostolius.

IV. ATSISKAITYMO TVARKA

13. Pirkėjas įsipareigoja apmokėti Pardavėjui už patiektas prekes ne vėliau kaip per 30 (trisdešimt) kalendorinių dienų, gavus perdavimo - priėmimo aktą ir sąskaitą faktūrą. Atsiskaitymo diena laikoma bankinio pavedimo atlikimo diena.

14. Sutarties galiojimo metu nustatoma fiksuota prekės ir Sutarties kaina, kuri dėl bendro prekių kainų lygio kitimo nebus perskaičiuojama.

15. Sutarties kaina dėl pasikeitusių mokesčių bus perskaičiuojama:

15.1. mokestis, kuriam pasikeitus perskaičiuojama Sutarties suma: pridėtinės vertės mokestis (PVM). Pasikeitus kitiems mokesčiams, Sutarties suma nebus perskaičiuojama;

15.2. perskaičiavimas atliekamas įsigaliojus Lietuvos Respublikos pridėtinės vertės mokesčio įstatymo pakeitimo įstatymui, kuriuo keičiamas mokesčio objektas ir/ar tarifas;

15.3. perskaičiavimo formulė: pasikeitus PVM objektui ir/ar tarifo dydžiui, prie Sutarties sumos pridedamas PVM tarifas nepatiektoms prekėms pagal Lietuvos Respublikos teisės aktus;

15.4. Sutarties sumos dėl pasikeitusių mokesčių pakeitimas įforminamas papildomu Šalių susitarimu.

# V. ŠALIŲ ĮSIPAREIGOJIMAI

# 16. Šalių įsipareigojimai ir atsakomybė nurodyti Preliminariojoje pirkimo sutartyje.

**VI. GINČŲ SPRENDIMO TVARKA**

17. Ginčai ar nesutarimai kylantys tarp Šalių dėl Sutarties vykdymo, sprendžiami tarpusavio susitarimu derybų būdu. Sutarties šalims nepavykus išspręsti ginčo dvišalių derybų būdu per 30 (trisdešimt) dienų nuo derybų pradžios, ginčas spendžiamas Lietuvos Respublikos teismuose pagal Pirkėjo buveinės vietą. Derybų pradžia laikoma diena, kurią viena iš Sutarties Šalių pateikė prašymą raštu kitai Sutarties Šaliai su siūlymu pradėti derybas.

18. Nepaisydamos to, kad ginčas yra nagrinėjamas teisme, Sutarties Šalys ir toliau privalo vykdyti savo sutartinius įsipareigojimus, jeigu nesusitarta kitaip.

**VII. KITOS SUTARTIES SĄLYGOS**

19. Pagrindinė pirkimo sutartis ir jos papildymai bei priedai yra neatskiriama Preliminariosios sutarties dalis.

20. Sutartis galioja 12 (dvylika) mėnesių ir įsigalioja Šalims pasirašius ją, bei Sutartį užregistravus VLK, ir galioja iki sutartinių įsipareigojimų įvykdymo arba Sutarties nutraukimo.

21. Esant poreikiui ir perkančiosios organizacijos galimybėms, Sutartis gali būti pratęsiama Sutartyje nustatytomis sąlygomis iki 6 (šešių) mėnesių laikotarpio, perkant ne daugiau   
50 procentų Sutartyje nurodyto prekių kiekio (bendra Sutarties trukmė su galimais pratęsimais negali viršyti 18 (aštuoniolikos) mėnesių), Šalims pasirašius papildomus susitarimus, kurie tampa Sutarties sudėtine neatskiriama dalimi.

22. Už Sutarties įsipareigojimų nevykdymą ar netinkamą vykdymą Pirkėjas turi teisę skirti Pardavėjui 500,00 Eur (penkių šimtų eurų) vertės dydžio baudą. Baudos sumokėjimas neatleidžia nuo įsipareigojimų įvykdymo.

23. Pagrindinės pirkimo sutarties nutraukimo tvarka, kitos svarbios nuostatos Pagrindinei pirkimo sutarčiai vykdyti yra numatytos Preliminariojoje pirkimo sutartyje.

24. Už Sutarties ir jos pakeitimų paskelbimą pagal Viešųjų pirkimų įstatymo 86 straipsnio 9 dalies reikalavimus atsakingas asmuo, paskirtas Pirkėjo vadovo įsakymu.

25. Pagrindinė pirkimo sutartis sudaryta lietuvių kalba ir Šalių pasirašoma kvalifikuotu elektroniniu parašu.

**XIII. ŠALIŲ ADRESAI IR REKVIZITAI**

|  |  |
| --- | --- |
| **Pirkėjas**  **Valstybinė ligonių kasa**  prie Sveikatos apsaugos ministerijos  Europos a. 1, 03505 Vilnius  Įmonės kodas: 191351679  PVM mokėtojo kodas:LT100000950313  AB „Swedbank“, banko kodas 73000  a/s LT21 7300 0100 0248 4333  tel. (8 5) 236 4100,  el. paštas [vlk@vlk.lt](mailto:vlk@vlk.lt)  Direktorius Gintaras Kacevičius  \_\_\_\_\_\_\_\_\_\_\_\_\_\_\_\_\_\_\_\_\_\_\_\_ | **Pardavėjas**  **UAB „Armila“**  Molėtų pl. 75, 14259 Vilnius  Įmonės kodas: 123813957  PVM mokėtojo kodas LT238139515  AB „Luminor bank“, banko kodas 40100  a/s LT454010042400030802  tel. (8 5) 277 75 96, faks. (8 5) 273 73 81  paštas [info@armila.com](mailto:info@armila.com)  Direktorius Remigijus Mielinis  \_\_\_\_\_\_\_\_\_\_\_\_\_\_\_\_\_\_\_\_\_\_\_\_ |